CELEX: 62014TN0498
Language: fi
Date: 2014-07-02 00:00:00
Title: Asia T-498/14: Kanne 2.7.2014 – Deutsche Umwelthilfe v. komissio

22.9.2014   
            
            
               FI
            
            
               Euroopan unionin virallinen lehti
            
            
               C 329/20
            
         Kanne 2.7.2014 – Deutsche Umwelthilfe v. komissio
   (Asia T-498/14)
   2014/C 329/28
   Oikeudenkäyntikieli: saksa
   
      Asianosaiset
   
   
      Kantaja: Deutsche Umwelthilfe eV (Radolfzell, Saksa) (edustajat: asianajajat R. Klinger ja R. Geulen)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan päätöksen
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja toteaa seuraavaa.
   Oikeus saada tutustua Euroopan komission ja Honeywell- ja DuPont -nimisten yritysten ja autovalmistajien väliseen kirjeenvaihtoon, joka koskee uutta jäähdytysainetta R1234yf
   
               —
            
            
               Kantaja väittää, että komissio on sivuuttanut asetuksen (EY) N:o 1367/2006 (1) 6 artiklan 1 kohdan ensimmäiseen virkkeeseen perustuvan kantajan oikeuden saada tietoja. Kyseisen säännöksen mukaan toimielinten asiakirjoihin on oltava oikeus tutustua aina, kun pyydetyt tiedot liittyvät ympäristöpäästöihin. Asetuksen N:o 1367/2006 6 artiklan 1 kohdan ensimmäinen virke sisältää lakiin perustuvan olettaman tietojen levittämistä koskevan intressin ensisijaisuudesta yrityksen suojeluintressiin nähden.
            
         
               —
            
            
               Kantaja väittää lisäksi, että asetuksen (EY) N:o 1367/2006 6 artiklan 1 kohdan ensimmäinen virke on asetuksen (EY) N:o 1049/2001 (2) 4 artiklan 2 kohdan ensimmäisen ja toisen luetelmakohdan nimenomainen tulkintasääntö. Asetuksen N:o 1367/2006 6 artiklan 1 kohdan ensimmäinen virke muuttaa asetuksen N:o 1049/2001 sisältöä, kun asiakirjat koskevat ympäristöpäästöjä. Kantaja toteaa, että asiakirjat, joihin ei ole sallittu tutustua, sisältävät todennäköisesti tietoja terveydelle ja ilmastolle haitallisista jäähdytysaineista R1234yf ja R134a ja että autonvalmistajien ja jäähdytysaineiden tuottajien kyseessä olevien kemikaalien käyttämistä koskevista kannanotoista, arvioinneista ja ehdotuksista voidaan päätellä myrkyllisten fluorivetypäästöjen määrä.
            
         
               —
            
            
               Kantaja väittää toissijaisesti, että oikeus saada tutustua pyydettyihin asiakirjoihin pitäisi myöntää jo asetuksen N:o 1049/2001 2 artiklan 1 kohdan perusteella. Asetuksen N:o 1049/2001 4 artiklan 2 kohdan ensimmäisen luetelmakohdan mukainen poikkeusedellytys ei täyty. Lisäksi on olemassa suurempi intressi saada tutustua asiakirjoihin, sillä jäähdytysaineen käyttämiseen liittyvät terveysriskit ovat huomattavan laajat.
            
         
      (1)  Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvoston asetus (EY) N:o 1367/2006 (EUVL L 264, s. 13).
   
      (2)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).